Ir-Regolament tal-Kunsill (KE) Nru 1633/2000
tal-25 ta’ Lulju 2000
li jemenda ir-Regolament (KEE) Nru 2825/93 li jistabbilixxi regoli dettaljati għall-applikazzjoni tar-Regolament (KEE) Nru 1766/92 fir-rigward ta’ l-iffissar u l-għoti ta’ rifużjonijiet aġġustati dwar ċereali esportati fl-għamla ta’ ċertu xorb spirituż
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1766/92 tat-30 ta’ Ġunju 1992 dwar l-organizzazzjoni komuni tas-suq fiċ-ċereali [1], kif l-aħħar emendat bir-Regolament tal-Kummissjoni (KE) Nru 1510/2000 [2], u b’mod partikolari l-Artikolu 13(5) tiegħu,
Billi:
(1) L-Artikolu 6 tar-Regolament tal-Kummissjoni (KE) Nru 1222/24/tat-30 ta’ Mejju 1994 li jistabbilixxi regoli komuni dettaljati għall-applikazzjoni tas-sistema tal-għotja ta’ rifużjonijiet għall-esportazzjoni fuq ċerti prodotti agrikoli esportati fl-għamla ta’ merkanzija li ma taqax taħt l-Anness I li jinsab mat-Trattat, u l-kriterji għall-iffissar ta’ l-ammonti ta’ dawk ir-rifużjonijiet [3], kif l-aħħar emendat bir-Regolament (KE) Nru 701/2000 [4], jagħmel l-għoti ta’ rifużjonijiet għall-esportazzjoni fuq il-prodotti msemmija fir-Regolament tal-Kummissjoni (KEE) Nru 2825/93 [5], kif emendat bir-Regolament (KE) Nru 3098/94 [6], suġġett għall-kundizzjoni li jintwera ċertificat li, taħt l-Artikolu 6b tar-Regolament (KE) Nru 1222/94, ikun validu għall-massimu ta’ perjodu wieħed ta’ l-estimi. Il-perjodu ta’ l-estimi huwa preskritt fl-Artikolu 1(1a) tar-Regolament (KE) Nru 1222/94 li jiddekorri bejn l-1 ta’ Ottubru ta’ sena sat-30 ta’ Settembru tas-sena ta’ wara. L-Artikolu 5 tar-Regolament (KEE) Nru 2825/93 jipprovdi li l-koeffiċjent applikabbli għall-kwantitajiet ta’ ċereali mqegħda taħt kontroll u distillati għandu japplika mill-1 ta’ Lulju sat-30 ta’ Ġunju tas-sena ta’ wara. Biex tiħaffef it-tmexxija ta’ l-attivitajiet tad-distillaturi nvoluti, dawk iż-żewġ perijodi għandhom ikunu armonizzati u b’hekk il-perjodu ta’ validità għall-koeffiċjenti jiġi armonizzat mal-perjodu taċ-ċertificat. L-Artikolu 5 tar-Regolament (KEE) Nru 2825/93 għandu jkun hekk emendat.
(2) Il-miżuri li għalihom jipprovdi dan ir-Regolament huma skond l-opinjoni tal-Kumitat ta’ Ġestjoni għaċ-Ċereali,
ADOTTAT DAN IR-REGOLAMENT
Artikolu 1
"Għandu japplika mill-1 ta’ Ottubru sat-30 ta’ Settembru tas-sena ta’ wara. Minkejja s-sentenza preċedenti, għall-perjodu 2000/2001, għandu japplika mill-1 ta’ Lulju 2000 sat-30 ta’ Setembru 2001."
Artikolu 2
Dan ir-Regolament ghandu jidħol fis-seħħ fil-jum ta’ wara tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika mill-1 ta’ Lulju 2000.
Dan ir-Regolament għandu jkun jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-25 ta’ Lulju 2000.